ଭୁବନେଶ୍ୱର, ଅକ୍ଟୋବର ୨୪(ଓଡ଼ିଶା ଡ଼ଟ୍ କମ୍) ହୀରାକୁଦ ଡ଼୍ୟାମର ଜଳ ପରିଚାଳନାରେ ତ୍ରୁଟି ଯୋଗୁଁ ରାଜ୍ୟରେ ବନ୍ୟା ପରିସ୍ଥିତି ସୃଷ୍ଟି ହୋଇଥିବା ଅଭିଯୋଗ ଉପରେ ଜବାବ୍ ଦ।ଖଲ କରିବାକୁ ଜାତୀୟ ମାନବାଧିକାର କମିଶନ ଓଡ଼ିଶା ସରକାରଙ୍କୁ ନିର୍ଦ୍ଦେଶ ଦେଇଛନ୍ତି ।
ଇଣ୍ଡିଆ ମିଡ଼ିଆ ସେଣ୍ଟର ପକ୍ଷରୁ ହୋଇଥିବା ଆବେଦନକୁ କମିଶନ ଗ୍ରହଣ କରି ଆସନ୍ତା ଚାରି ସପ୍ତାହ ମଧ୍ୟରେ ଜବାବ୍ ଦ।ଖଲ ପାଇଁ ସୋମବାର ନିର୍ଦ୍ଦେଶ ଦେଇଛନ୍ତି ।
ଆବେଦନକାରୀ ଏହି ଘଟଣାରେ ରାଜ୍ୟ ଜଳସଂପଦ ବିଭାଗ, ବିଭାଗୀୟ ସଚିବ, ହୀରାକୁଦ ଡ଼୍ୟାମ ମୁଖ୍ୟ ଯନ୍ତ୍ରୀ ଏବଂ ସରକାରଙ୍କୁ ପକ୍ଷଭୁକ୍ତ କରିଛନ୍ତି ।
ହୀରାକୁଦର ଜଳ ପରିଚାଳନାରେ ତ୍ରୁଟି ଯୋଗୁଁ ରାଜ୍ୟରେ ବନ୍ୟା ପରିସ୍ଥିତି ସୃଷ୍ଟି ହୋଇଥିବା ବିରୋଧି ଦଳ ଗୁଡ଼ିକ ପକ୍ଷରୁ ଅଭିଯୋଗ କରାଯାଇଥିଲା । ଏ ନେଇ ବିରୋଧି ଦଳ ଗୁଡ଼ିକ ରାଜ୍ୟପାଳଙ୍କ ହସ୍ତକ୍ଷେପ ଲୋଡ଼ିଥିଲେ ।
ବନ୍ୟାର ପ୍ରକୃତ କାରଣ ଖୋଜି ବାହାର କରିବା ପାଇଁ ଏକ ସ୍ୱାଧୀନ ବିଶେଷଜ୍ଞ କମିଟି ଦ୍ୱାରାତନ୍ତ ହେବା ଆବଶ୍ୟକ ବୋଲି ରାଜ୍ୟପାଳ ମୂରଲୀଧର ଚନ୍ଦ୍ରକାନ୍ତ ଭଣ୍ଡାରେ ସରକାରଙ୍କୁ କହିଥିଲେ ।
ତେବେ ହୀରାକୁଦ ଜଳ ପରିଚାଳନାରେ କୌଣସି ତ୍ରୁଟି ହୋଇନାହିଁ ଏବଂ ଛତିଶଗଡରେ ପ୍ରବଳ ବର୍ଷା ଯୋଗୁଁ ରାଜ୍ୟରେ ବନ୍ୟା ପରିସ୍ଥିତି ସୃଷ୍ଟି ହୋଇଥିଲା ଏବଂ ପୂର୍ବରୁ କମିଟି ଗଠନ କରାଯାଇଥିବା ବେଳେ ଆଉ ଏକ କମିଟି ଗଠନ କରିବାର କୌଣସି ଆବଶ୍ୟକତା ନାହିଁ ବୋଲି ସରକାର ଦର୍ଶାଇଥିଲେ ।
ନାଲ୍କୋର ଅଧ୍ୟକ୍ଷ ତଥା ପରିଚାଳନା ନିର୍ଦ୍ଦେଶକ ବି.ଏଲ.ବାଗ୍ରା, କେନ୍ଦ୍ର ଖଣି ମନ୍ତ୍ରୀଦିନଶା ଜେ. ପଟେଲଙ୍କୁ ଚୂଡାନ୍ତ ଲାଭାଂଶ ବାବଦ ରେ୧୧୨.୩୦ କୋଟି ଟଙ୍କାର ଏକ ଚେକ ପ୍ରଦାନ କରିଛନ୍ତି ।
ଭୁବନେଶ୍ୱର, ଅକ୍ଟୋବର ୧୮(ଓଡ଼ିଶା ଡ଼ଟ୍ କମ୍) ନ୍ୟାସନାଲ ଆଲୁମିନିୟମ କମ୍ପାନୀ ଲିମିଟେଡ (ନାଲ୍କୋ) ପକ୍ଷରୁ ୨୦୧୦-୧୧ ଆଥିକ ବର୍ଷ ପାଇଁ ୨୫୭.୭୨ କୋଟି ଟଙ୍କାର ଲାଭାଂଶ ପ୍ରଦାନ କରାଯାଇଛି ।
ଏହି ଲାଭାଂଶରେ ସମ୍ପ୍ରସାରିତ ପୁଞ୍ଜି ଉପରେ ପ୍ରତି ଇକ୍ୱିଟୀ ଶେୟାରକୁ ୦.୫୦ ଟଙ୍କା ହିସାବରେ ୧୨୮.୮୬ କୋଟି ଟଙ୍କାର ଚୂଡାନ୍ତ ଲାଭାଂଶ ଏବଂ ପୂର୍ବରୁ ସଂଶୋଧିତ ଇକ୍ୱିଟୀ ଶେୟାର ଉପରେ ୨ ଟଙ୍କା ହିସାବରେ ମଧ୍ୟବର୍ତ୍ତୀକାଳୀନ ଲାଭାଂଶ ଅନ୍ତର୍ଭୁକ୍ତ ।
ଗତ ବର୍ଷ ପ୍ରାନ କରାଯାଇଥିବା ୧୬୧.୦୮ କୋଟି ଟଙ୍କା ଲାଭାଂଶ ତୁଳନାରେ ଏହା ୬୦ ପ୍ରତିଶତ ଅଧିକ । ଉଲ୍ଲେଖଯୋଗ୍ୟ ଯେ, ନାଲ୍କୋ ୩୪୩୫ କୋଟି ଟଙ୍କା ଲାଭାଂଶ ଭାରତ ସରକାରଙ୍କୁ ଅଂଶଧନ ବାବଦରେ ପ୍ରଦାନ କରିବା ସହିତ ଆଜି ସୁଦ୍ଧା ସମୁଦାୟ ୩୯୪୦ କୋଟି ଟଙ୍କା ଲାଭାଂଶ ଆକାରରେ ପ୍ରଦାନ କରିଛି ।
ନୂଆଦିଲ୍ଲୀ ଠାରେ ସୋମବାର ନାଲ୍କୋର ଅଧ୍ୟକ୍ଷ ତଥା ପରିଚାଳନା ନିର୍ଦ୍ଦେଶକ ବି.ଏଲ.ବାଗ୍ରା, କେନ୍ଦ୍ର ଖଣି ମନ୍ତ୍ରୀଦିନଶା ଜେ. ପଟେଲଙ୍କୁ ଚୂଡାନ୍ତ ଲାଭାଂଶ ବାବଦରେ୧୧୨.୩୦ କୋଟି ଟଙ୍କାର ଏକ ଚେକ ପ୍ରଦାନ କରିଛନ୍ତି ।
ବଳକା ୧୬.୫୬ କୋଟି ଟଙ୍କା ବ୍ୟାଙ୍କ, ଆଥିକ ଅନୁଷ୍ଠାନ ଏବଂ ବ୍ୟକ୍ତିଗତ ଅଂଶଧନଧାରୀ ମାନଙ୍କୁ ପ୍ରଦାନ କରାଯିବ । ୨୦୧୦-୧୧ ଆଥିକ ବର୍ଷରେ ନାଲ୍କୋ ଟିକସ ପ୍ରଦାନ ପରେ ୧୦୬୯ କୋଟି ଟଙ୍କା ଲାଭ ହାସଲ କରିଛି, ଯାହା ଗତ ବର୍ଷର ଲାଭ ୮୧୪ କୋଟି ଟଙ୍କା ଠାରୁ ୩୧ ପ୍ରତିଶତ ଅଧିକ ବୋଲି ଏକ ବିଜ୍ଞପ୍ତିରେ କୁହାଯାଇଛି ।
ଭୁବନେଶ୍ୱର,ଅକ୍ଟୋବର ୧୩(ଓଡ଼ିଶା ଡ଼ଟ୍ କମ୍) ହିନ୍ଦି ଚଳଚ୍ଚିତ୍ର ଜଗତର ବିଶିଷ୍ଟ ପ୍ରଚ୍ଛପଟ୍ଟ ଗାୟିକା ଆଶା ଭୋଁସଲେଙ୍କୁ "ଅକ୍ଷୟ ସମ୍ମାନ'ରେ ସମ୍ମାନିତ କରାଯାଇଛି ।
ବୁଧବାର ସଂଧ୍ୟାରେ ଉତ୍କଳମଣ୍ଡପରେ ଅକ୍ଷୟ ମହାନ୍ତି ଫାଉଣ୍ଡେସେନ୍ ଦ୍ୱାରାଅନୁଷ୍ଠିତ ଅକ୍ଷୟ ଉତ୍ସବରେ ସ୍ୱର୍ଗତ ଅକ୍ଷୟ ମହାନ୍ତିଙ୍କ ଧର୍ମପତ୍ନୀ ପ୍ରବୀଣା ମହାନ୍ତି ତାଙ୍କୁ ଏହି ସମ୍ମାନ ପ୍ରଦାନ କରିଛନ୍ତି ।
ମୁଁ ଯେଉଁ ରାଜ୍ୟଗୁଡ଼ିକୁ ଯାଇଥାଏ ସେହି ରାଜ୍ୟର ପ୍ରସିଦ୍ଧ ଓ ପ୍ରତିଷ୍ଠିତ ସଂଗୀତଜ୍ଞଙ୍କ ସଂଗୀତକୁ ମନ ଧ୍ୟାନ ଦେଇ ଶୁଣିବା ସହିତ ତାଙ୍କରି ଗୀତକୁ ସମ୍ମାନ ପ୍ରଦାନ କରିଥାଏ । ସେହିପରି ମୁଁ ଯେତେ ବେଳେ ଓଡ଼ିଶାର ସଂଗୀତ ବିଷୟରେ ଚିନ୍ତାକରେ କେବଳ ଅକ୍ଷୟ ମହାନ୍ତିଙ୍କ ସଂଗୀତକୁ ଶୁଣିଥାଏ ଓ ଏହାର ମଧୁରତାକୁ ଉପଭୋଗ କରିଥାଏ ବୋଲି ସମ୍ମାନ ଗ୍ରହଣ ଅବସରରେ ଭୋଁସଲେ କହିଛନ୍ତି ।
ଆଜି ମୁଁ ତାଙ୍କ ଭଳି ମହାନ ସଂଗୀତକାରଙ୍କ ନାମରେ ଏହି ସମ୍ମାନ ପାଇଛି । ଏହା ମୋ ପାଇଁ ବହୁତ ଗର୍ବ ଓ ଆନନ୍ଦର କଥା । କିନ୍ତୁ ସ୍ୱର୍ଗତ ମହାନ୍ତି ଆଜି ଏଠାରେ ନାହାନ୍ତିଁ ଏହା ମୋ ପାଇଁ ଦୁଃଖର କଥା, ସେ କହିଛନ୍ତି ।
ଭୁବନେଶ୍ୱର, ଅକ୍ଟୋବର ୯(ଓଡ଼ିଶା ଡ଼ଟ୍ କମ୍) ଆଗାମୀ ତିନି ବର୍ଷରେ ଗ୍ରାମାଞ୍ଚଳରେ ୪୦୦ ସେତୁ ନିର୍ମାଣ କରାଯିବ ବୋଲି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ରବିବାର ବିଜୁ ସେତୁ ଯୋଜନାର ଶୁଭାରମ୍ଭ କରି କହିଛନ୍ତି ।
ରାସ୍ତା ଓ ସେତୁ କେବଳ ଯୋଗାଯୋଗ ବ୍ୟବସ୍ଥାର ଏକ ମାଧ୍ୟମ ନୁହେଁ, ବସ୍ତୁ ଓ ସେବାର ମାର୍କେଟିଂ ପାଇଁ ମଧ୍ୟ ଏହା ସହାୟକ ହୁଏ । ଯୋଗାଯୋଗ ବ୍ୟବସ୍ଥା ଦାର୍ରି୍ୟ ଦୂରୀକରଣରେ ସହାୟକ ହୁଏ ବୋଲି ମୁଖ୍ୟମନ୍ତ୍ରୀ କହିଛନ୍ତି ।
ଗାଁ ଗୁଡ଼ିକୁ ସେତୁ ଦ୍ୱାରାସଂଯୋଗ କରାଯାଇ ପାରିଲେ ଚାଷୀ ଭାଇମାନେ ସେମାନଙ୍କ କୃଷି ଜାତଦ୍ରବ୍ୟ ପାଇଁ ଭଲ ବଜାର ପାଇପାରିବେ । ପିଲାମାନେ ଭଲ ଶିକ୍ଷାନୁଷ୍ଠାନକୁ ଯାଇ ପାରିବେ ଏବଂ ସର୍ବୋପରି ସାଧାରଣ ଜନତା, ମହିଳାମାନେ ସ୍ୱାସ୍ଥ୍ୟ ସେବା ପାଇପାରିବେ । ତେଣୁ ଗ୍ରାମାଞ୍ଚଳର ଉନ୍ନତି ପାଇଁ ଏହି ଯୋଜନା ଆରମ୍ଭ କରାଯାଇଛି ।
ଗ୍ରାମାଞ୍ଚଳର ଉନ୍ନତି ପାଇଁ ବିଜୁବାବୁ ଯେଉଁ ସ୍ୱପ୍ନ ଖେୁଥିଲେ ଏହି ଯୋଜନା ତାକୁ ପୂରଣ କରିବା ଦିଗରେ ସହାୟକ ହେବ, ସେ କହିଛନ୍ତି ।
ଭୁବନେଶ୍ୱର, ଅଗଷ୍ଟ ୧୦(ଓଡ଼ିଶା ଡ଼ଟ୍ କମ୍) ୨୦୦୮-୦୯ ପାଇଁ ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିବା ବେଳେ ଶ୍ରେଷ୍ଠ ଚଳଚ୍ଚିତ୍ର ଭାବେ ଜୀଅନ୍ତା ଭୂତ ଏବଂ ସାତସୁରେ ବନ୍ଧା ଏ ଜୀବନକୁ ପୁରସ୍କୃତ କରାଯାଇଛି ।
ମଙ୍ଗଳବାର ରବୀନ୍ଦ୍ରମଣ୍ଡପରେ ଆୟୋଜିତ ଉତ୍ସବରେ ରାଜ୍ୟପାଳ ମୂରଲୀଧର ଚନ୍ଦ୍ରକାନ୍ତ ଭଣ୍ଡାରେ ପୁରସ୍କାର ପ୍ରଦାନ କରିଛନ୍ତି ।
ଶ୍ରେଷ୍ଠ ଚଳଚ୍ଚିତ୍ର, ଶ୍ରେଷ୍ଠ ଅଭିନେତା, ନିର୍ଦ୍ଦେଶକ, ଶ୍ରେଷ୍ଠ ଅଭିନେତ୍ରୀ, ଶ୍ରେଷ୍ଠ ପ୍ରଯୋଜକ ଆଦି ୨୨ଟି ବିଭାଗରେ ପୁରସ୍କାର ପ୍ରଦାନ କରାଯାଇଛି ।
ଓଡ଼ିଆ ଚଳଚ୍ଚିତ୍ର ଜଗତରେ ଉଲ୍ଲେଖନୀୟ ଅବଦାନ ତଥା ଜୀବନ ବ୍ୟାପୀ ସାଧନା ନିମନ୍ତେ ୨୦୦୮ ପାଇଁ ବିଶିଷ୍ଟ ନିର୍ଦ୍ଦେଶକ ସାଧୁ ମେହେରଙ୍କୁ ଏବଂ ୨୦୦୯ ପାଇଁ ଅଭିନେତ୍ରୀ ମହାଶ୍ୱେତା ରାୟଙ୍କୁ ଜୟବେ ସମ୍ମାନ ପ୍ରଦାନ କରାଯାଇଛି ।
୨୦୦୮ ପାଇଁ ପୁରସ୍କାର ପାଇବା ନିମନ୍ତେ ୧୩ଟି ଚଳଚ୍ଚିତ୍ର ଆସିଥିବା ବେଳେ ୨୦୦୯ ପାଇଁ ୬ଟି ଚଳଚ୍ଚିତ୍ର ଆସିଥିଲା । ସେଥିରୁ ପୁରସ୍କାର ପାଇଁ ତାଲିକା ପ୍ରସ୍ତୁତ କରାଯାଇଥିଲା ।
୨୦୦୮ ପାଇଁ ଆକାଶ ଦାସନାୟକଙ୍କୁ ଶ୍ରେଷ୍ଠ ଅଭିନେତା ଏବଂ ରାଲି ନନ୍ଦଙ୍କୁ ଶ୍ରେଷ୍ଠ ଅଭିନେତ୍ରୀ ଭାବେ ସମ୍ମାନୀତ କରାଯାଇଥିବା ବେଳେ ୨୦୦୯ ପାଇଁ ଅନୁଭବ ମହାନ୍ତି ଏବଂ ଅର୍ଚ୍ଚିତାଙ୍କୁ ଯଥାକ୍ରମେ ଶ୍ରେଷ୍ଠ ଅଭିନେତା ଓ ଅଭିନେତ୍ରୀ ଭାବେ ସମ୍ମାନୀତ କରାଯାଇଛି ।
ଏଣିକି ରାଜ୍ୟ ଚଳଚ୍ଚିତ୍ର ପୁରସ୍କାର ଉତ୍ସବ ପାଇଁ ନିର୍ଦ୍ଦିଷ୍ଟଦିନ ଧାର୍ଯ୍ୟ କରାଯିବ ଏବଂ ଆସନ୍ତା ବର୍ଷ ଠାରୁ ଶ୍ରେଷ୍ଠ ଚଳଚ୍ଚିତ୍ରକୁ ବସନ୍ତ ନାୟକ ସମ୍ମାନରେ ସମ୍ମାନୀତ କରାଯିବ ବୋଲି ଉତ୍ସବରେ ଯୋଗ ଦେଇ ସଂସ୍କୃତି ଓ ପର୍ଯ୍ୟଟନ ମନ୍ତ୍ରୀ ପ୍ରଫୁଲ୍ଲ ସାମଲ କହିଛନ୍ତି ।
ଭୁବନେଶ୍ୱର, ଅଗଷ୍ଟ ୧୦(ଓଡ଼ିଶା ଡ଼ଟ୍ କମ୍) ଯୋଗାଣ ବ୍ୟବସ୍ଥାରେ ଥିବା ଘରୋଇ ଷ୍ଟୋରେଜ ଏଜେଣ୍ଟ ବ୍ୟବସ୍ଥା ଉଚ୍ଛେଦ ସଂପର୍କରେ ଅନୁଧ୍ୟାନ ପାଇଁ ସରକାର ଏକ ସବ୍ କମିଟି ଗଠନ କରିଛନ୍ତି ।
ମଙ୍ଗଳବାର କଠିତ ଏହି ଛଅ ଜଣିଆ କମିଟିରେ ଯୋଗାଣ ନିଗମ ପରିଚାଳନା ନିର୍ଦ୍ଦେଶକଙ୍କୁ ଅଧ୍ୟକ୍ଷ ଭାବେନିଯୁକ୍ତ କରାଯାଇଥିବା ବେଳେ ଯୋଗାଣ ବିଭାଗ ଅତିରିକ୍ତ ସଚିବ, ଅର୍ଥ ପରାମର୍ଶଦାତା ତଥା ଯୁଗ୍ମ ସଚିବ,ନିଗମର ମହାପ୍ରବନ୍ଧକ, ମହାପ୍ରବନ୍ଧକ(ଅର୍ଥ) ଏବଂ କଟକ ଜିଲ୍ଲା ଯୋଗାଣ ଅଧିକାରୀଙ୍କୁ ସଦସ୍ୟ ରଖାଯାଇଛି ।
ଏ ସଂପର୍କରେ ଅନୁଧ୍ୟାନ କରି କମିଟି ଆସନ୍ତା ୨୨ ତାରିଖ ସୁଦ୍ଧା ରିପୋର୍ଟ ବୋକୁ କୁହାଯାଇଛି । ଆଠଟି ବିଷୟ ଉପରେ ରିପୋର୍ଟ ଦେବାକୁ କମିଟିକୁ କୁହାଯାଇଛି ।
ପରିବହନ ଠିକ।ଦାର ମାନଙ୍କ ଜରିଆରେ ଡ଼ିଲରଙ୍କୁ ସାମଗ୍ରୀ ଯୋଗାଣରେ କଣ ଅସୁବିଧା ରହିଛି , କେଉଁ ରାସ୍ତାରେ ପରିବହନ କରାଯିବ, ଏଥିପାଇଁ କାହାକୁ ଉତ୍ତରାୟରୀ କରାଯିବ, ପରିବହନ ବାବଦରେ କେତେ ଖର୍ଚ୍ଚ ହେବ, ପରିବହନ ଠିକ।ଦାର ମାନଙ୍କ ଠାରୁ କେତେ ଟଙ୍କା ଅଗ୍ରୀମ ଭାବେ ଜମା ରଖାଯିବ ଇତ୍ୟାଦି ସଂପର୍କରେ କମିଟି ଅନୁଧ୍ୟାନ କରି ରିପୋର୍ଟ କୁହାଯାଇଛି ।
ଜଷ୍ଟିସ ୱାଧା କମିଶନଙ୍କ ସୁପାରିଶ ଅନୁସାରେ ପ୍ରତ୍ୟେକ ରାଜ୍ୟ ଘରୋଇ ଷ୍ଟୋରେଜ ଏଜେଣ୍ଟ ବ୍ୟବସ୍ଥାକୁ ଉଚ୍ଛେଦ କରିବାକୁ କେନ୍ଦ୍ର ସରକାର ନିର୍ଦ୍ଦେଶ ଦେଇଥିଲେ ।
କଟକ, ଅଗଷ୍ଟ ୯(ଓଡ଼ିଶା ଡ଼ଟ୍ କମ୍) କେନ୍ଦ୍ର ସରକାର ରାଜ୍ୟକୁ ଅବହେଳା କରୁଥିବା ମଙ୍ଗଳବାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଅଭିଯୋଗ କରିଥିବା ବେଳେ ବିରୋଧି କଂଗ୍ରେସ ପକ୍ଷରୁ ଏହାକୁ ମିଥ୍ୟା ବୋଲି କୁହାଯାଇଛି ।
କଂଗ୍ରେସ ନେତୃତ୍ୱାଧିନ କେନ୍ଦ୍ର ସରକାର ବିଭିନ୍ନ ରାଜ୍ୟ ପାଇଁ ପ୍ୟାକେଜ ଘୋଷଣା କରୁଥିବା ବେଳେ ଓଡ଼ିଶା ଭଳି ଗରିବ ରାଜ୍ୟକୁ ଅବହେଳା କରୁଛନ୍ତି, ସେ କଟକରେ ଆୟୋଜିତ ଦଳୀୟ ସମାବେଶରେ କହିଛନ୍ତି ।
କେନ୍ଦ୍ର ସରକାର ଓଡ଼ିଶା ପ୍ରତି ପାତରଅନ୍ତର କରୁଛନ୍ତି, ସେ ବିଜୁ ଯୁବ ଜନତା ଦଳଦ୍ୱାରା ଆୟୋଜିତ ସମାବେଶରେ କହିଛନ୍ତି । ଅତ୍ୟାବଶ୍ୟକ ସାମଗ୍ରୀର ମୂଲ୍ୟ ବୃଦ୍ଧି ପାଇଁ ସେ ମିଳିତ ପ୍ରଗତିଶୀଳ ମେଣ୍ଟ(ୟୁପିଏ)କୁ ସେ ଦାୟୀ କରିଛନ୍ତି ।
ତାଙ୍କ ସରକାର ବାରମ୍ବାର ଅନୁରୋଧ କରିଥିଲେ ମଧ୍ୟ ୟୁପିଏ ସରକାର ରାଜ୍ୟ ପାଇଁ କୌଣସି ସ୍ୱତନ୍ତ୍ର ଅର୍ଥନୈତିକ ପ୍ୟାକେଜ ମଞ୍ଜୁର କରିନାହାନ୍ତି, ସେ କହିଛନ୍ତି ।
ବିଭିନ୍ନ ଦୁର୍ନୀତିରେ ବୁଡ଼ି ରହିଥିବା କେନ୍ଦ୍ର ସରକାରଙ୍କ ଭୁଲ ଅର୍ଥନୈତିକ ନୀତି ଯୋଗୁଁ ସମାଜର ମଧ୍ୟବିତ୍ତ ଶ୍ରେଣୀର ଲୋକମାନେ ଏହାର ଶିକାର ହେଉଛନ୍ତି ।
ଅନ୍ୟପକ୍ଷରେ ବିଭିନ୍ନ କ୍ଷେତ୍ରରେ ବିଫଳତା ଦର୍ଶାଇ ମୁଖ୍ୟମନ୍ତ୍ରୀଙ୍କ ଇସ୍ତଫା ଦାବିରେ ମୁଖ୍ୟ ବିରୋଧି ଦଳ କଂଗ୍ରେସ ପକ୍ଷରୁ ଜିଲ୍ଲା ସଦରମହକୁମା ଗୁଡ଼ିକରେ ବିକ୍ଷୋଭ ପ୍ରର୍ଶନ କରାଯାଇଛି ।
କେନ୍ଦ୍ର ସରକାରରେ ଥିବା ଜାତୀୟ ଗଣତାନ୍ତ୍ରିକ ମେଣ୍ଟ(ଏନ୍ଡ଼ିଏ) ସମୟରେ ମିଳିଥିବା ପାଣ୍ଠି ତୁଳନାରେ ୟୁପିଏ ସରକାର ଠାରୁ ରାଜ୍ୟ ସରକାର ଅଧିକ ପାଣ୍ଠି ପାଇଛନ୍ତି ବୋଲି ପ୍ରଦେଶ କଂଗ୍ରେସ ସଭାପତି ନିରଞ୍ଜନ ପଟ୍ଟନାୟକ କହିଛନ୍ତି ।
ସମ୍ବଲପୁର, ଅଗଷ୍ଟ ୯(ଓଡ଼ିଶା ଡ଼ଟ୍ କମ୍) ପଶ୍ଚିମ ଓଡ଼ିଶାରେ ହେବାକୁ ଥିବା ସିଣ୍ଡୋଲ ଜଳ ବିଦ୍ୟୁତ ପ୍ରକଳ୍ପକୁ ବିରୋଧ କରି ମଙ୍ଗଳବାର ଦୁଇଟି ଜିଲ୍ଲାରେ ବନ୍ଦ ପାଳନ କରାଯାଇଛି ।
କୋଶଳ କ୍ରାନ୍ତି ଦଳ ଏବଂ ସମ୍ବଲପୁର ଜିଲ୍ଲା ଓକିଲ ସଂଘ ପକ୍ଷରୁ ଏହି ବନ୍ଦ ଡ଼ାକରା ଦିଆଯାଇ ଥିବା ବେଳେ ସମ୍ବଲପୁର ଏବଂ ବୌଦ୍ଧ ଜିଲ୍ଲାରେ ଯାନବାହାନ ଚଳାଚଳ ବନ୍ଦ ରହିଛି ।
ସଂପୃକ୍ତ ଜିଲ୍ଲାରେ ଦୋକାନ ବଜାର, ବ୍ୟବସାୟିକ ପ୍ରତିଷ୍ଠାନ, ସ୍କୁଲ, କଲେଜ, ବ୍ୟାଙ୍କ ଇତ୍ୟାଦି ବନ୍ଦ ରହିଛି । ଲୋକମାନେ ବିଭିନ୍ନ ସ୍ଥାନରେ ରାସ୍ତା ଅବରୋଧ କରିଛନ୍ତି । ଫଳରେ ଜୀବନଯାତ୍ରା ପ୍ରଭାବିତ ହୋଇଛି ।
ଲୋକମାନେ ବିକ୍ଷୋଭ ପ୍ରଦର୍ଶନ କରିଥିବାରୁ ରେଢାଖୋଲ ଓ ସମ୍ବଲପୁର ମଧ୍ୟରେ ରେଳ ସେବା ମଧ୍ୟ ବାଧାପ୍ରାପ୍ତ ହୋଇଛି । ବନ୍ଦକୁ ବିଭିନ୍ନ ରାଜନୈତିକ ଦଳ ମଧ୍ୟ ସମର୍ଥନ କରିଛନ୍ତି ।
ଗତ ମାସରେ ଜାତୀୟ ଜଳବିଦ୍ୟୁତ ନିଗମ ସମ୍ବଲପୁରରେ ୧୦୦ ମେଗାୱାଟ, ସୋନପୁରରେ ୧୦୦ ମେଗାୱାଟ ଏବଂ ବୌଦ୍ଧରେ ୧୨୦ ମେଗାୱାଟର ବିଦ୍ୟୁତ ପ୍ରକଳ୍ପ ସ୍ଥାପନ ପାଇଁ ସରକାରଙ୍କ ସହ ବୁଝାମଣାପତ୍ର ସ୍ୱାକ୍ଷର କରିଥିଲା ।
ଏହି ପ୍ରକଳ୍ପ ପାଇଁ କୌଣସି ଲୋକ ବିସ୍ଥାପିତ ହେବେ ନାହିଁ ବୋଲି ସରକାରଙ୍କ ପକ୍ଷରୁ କୁହାଯାଇଥିବା ବେଳେ ଏହାକୁ ଲୋକମାନେ ବିରୋଧ କରୁଥିବାରୁ ସଂପୃକ୍ତ ଅଞ୍ଚଳରେ ଜନଶୁଣାଣି କରାଯିବ ବୋଲି କୁହାଯାଇଛି ।
ସରକାର ପ୍ରସ୍ତାବିତ ପ୍ରକଳ୍ପକୁ ବନ୍ଦ କରିବା ଉଚିତ୍ । ପ୍ରକଳ୍ପ ଗୁଡ଼ିକ ବିରୋଧର ସଌଗ୍ଦଙ୍କକ୍ଟ୍ର୧;ୁଖିନ ହେଉଥିବା ବେଳେ ସରକାର କାହିଁକି ଜନଶୁଣାଣି କରୁନାହାନ୍ତି ବୋଲି ଜଣେ ଆନ୍ଦୋଳନକାରୀ କହିଛନ୍ତି ।
ଏହି ପ୍ରକଳ୍ପ ଯୋଗୁଁ ୧୧୮ଟି ଗ୍ରାମ ସଂପୂର୍ଣ୍ଣ କିମ୍ବା ଆଶିଂକ ପ୍ରଭାବିତ ହେବ ଏବଂ ଏହା ସ୍ଥାନୀୟ ଲୋକଙ୍କୁ ୁର୍ଦ୍ଦଶା ମଧ୍ୟକୁ ଟାଣି ଆଣିବ ବୋଲି ପ୍ରକଳ୍ପ ବିରୋଧୀମାନେ କହିଛନ୍ତି ।
ପ୍ରକଳ୍ପ ୍ୱାରା ସମ୍ବଲପୁର ଜିଲ୍ଲାରେ ଥିବା ପ୍ରସିଦ୍ଧ ହୁମା ମନ୍ଦିର ସମେତ ବହୁତ ମନ୍ଦର ମଧ୍ୟ ପାଣିରେ ମିଶିଯିବ ବୋଲି ଲୋକମାନେ ଆଶଂକା କରୁଛନ୍ତି ।
ଅତୀତରେ ଲୋକମାନେ ଏହି ପ୍ରକଳ୍ପକୁ ବିରୋଧ କରୁଥିଲେ ତେଣୁ ସରକାର କାହିଁକି ପୁଣି ଏହାର ସ୍ଥାପନ ପାଇଁ ଆଗ୍ରହ ପ୍ରକାଶ କରୁଛନ୍ତି ବୋଲି ସେମାନେ କହିଛନ୍ତି ।
ଭୁବନେଶ୍ୱର, ଅଗଷ୍ଟ ୮(ଓଡ଼ିଶା ଡ଼ଟ୍ କମ୍) ଆଇଆଇଟି ଖଡ଼ଗପୁର ପକ୍ଷରୁ କଟକର ବିସ୍ତୃତ ବିକାଶ ଯୋଜନା(ସିଡ଼ିପି) ଭିଜନ ୨୦୩୦ ପ୍ରସ୍ତୁତ କରାଯାଇଛି ।
ଆଇଆଇଟି ଖଡ଼ଗପୁରର ଆର୍କିଟେକ୍ଚର ଓ ରିଜିଓନାଲ ପ୍ଲାନିଂ ବିଭାଗ ପକ୍ଷରୁ ସୋମବାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନିକଟରେ ଏହି ସଂପୂର୍ଣ୍ଣ ଭିଜନ ଟକ୍ୟୁମେଣ୍ଟ ଉପସ୍ଥାପନ କରାଯାଇ ଏହା ଉପରେ ଆଲୋଚନା କରାଯାଇଛି ।
କଟକ ମୁନିସିପାଲିଟି ଅଞ୍ଚଳର ୪୮ଟି ୱାର୍ଡ଼, ଚାରିବାଟିଆ, ଚୌଦ୍ୱାର ଅଞ୍ଚଳର ୨୮ଟି ୱାର୍ଡ଼ ଏବଂ ଅନ୍ୟ ୬୦ଟି ଗ୍ରାମକୁ ନେଇ କଟକ ବିକାଶ ଯୋଜନା ଅଞ୍ଚଳ ପ୍ରସ୍ତୁତ କରାଯାଇଛି । ୨୦୦୧ରେ ଏହି ଅଞ୍ଚଳର ଜନସଂଖ୍ୟା ୬.୬୬ ଲକ୍ଷ ଥିବା ବେଳେ ୨୦୩୦ରେ ଏହାର ଜନସଂଖ୍ୟା ୧୫ ଲକ୍ଷରେ ପହଞ୍ଚିବା ସମ୍ଭାବନା ରହିଛି ।
ଏହାକୁ ଆଖି ଆଗରେ ରଖି ନୂତନ ଯୋଜନା ପ୍ରସ୍ତୁତ କରାଯାଇଛି । ଏହି ଯୋଜନାରେ ଅଞ୍ଚଳକୁ ଉତ୍ତରାଞ୍ଚଳ, କେନ୍ଦ୍ରୀୟ ସହସ୍ରାଦ୍ଧ ସହର, ଏବଂ ଦକ୍ଷିଣାଞ୍ଚଳ । ଏପରି ତିନୋଟି ଅଞ୍ଚଳର ବିକାଶ ଯୋଜନା କରାଯାଇଛି ।
ଏଥିରେ ଚାରିବାଟିଆ, ନିର୍ଗୁଣ୍ଡି, ଛତିଶା, ଚୌଦ୍ୱାର, ନିମପୁର, ବିଡ଼ାନାସୀ, ପୁରୁଣା କଟକ, ଶିଖରପୁର, ମୁଣ୍ଡଳୀ, ବାରଙ୍ଗ ଏବଂ ଗୋପାଳପୁର ପରି ଭିନ୍ନଭିନ୍ନ ଅଞ୍ଚଳ ପାଇଁ ଯୋଜନା କରାଯାଇଛି ।
ଏହି ସବୁ ଅଞ୍ଚଳରେ ଶିଳ୍ପକେନ୍ଦ୍ର, ଲଜିଷ୍ଟିକ ସେଣ୍ଟର,ଆବାସିକ ଯୋଜନା, ବାଣିଜ୍ୟ କେନ୍ଦ୍ର , ବିନୋଦନ କେନ୍ଦ୍ର, ସାଂସ୍କୃତିକ କେନ୍ଦ୍ର ଏବଂ ଅନ୍ୟାନ୍ୟ କେନ୍ଦ୍ର ସ୍ଥାପନ ପାଇଁ ପ୍ରସ୍ତାବରେ କୁହାଯାଇଛି ।
ପ୍ରସ୍ତାବରେ କଟକ, ଭୁବନେଶ୍ୱର ଏବଂ ନିକଟବର୍ତ୍ତୀ ଗ୍ରାମାଞ୍ଚଳକୁ ନେଇ ଏକ ଭୁବନେଶ୍ୱର କଟକ ଅର୍ବାନ କନ୍ଗ୍ଲୋମୋରେଟ ମେଟ୍ରୋ ଅଥରିଟି(ବିସିୟୁସି ମେଟ୍ରୋ ଅଥରିଟି) ଗଠନ ପାଇଁ ମଧ୍ୟ କୁହାଯାଇଛି ।
ଏହି ବିକାଶ ଯୋଜନା ପାଇଁ ପ୍ରାୟ ୧୮,୯୪୦ କୋଟି ଟଙ୍କା ବିନିଯୋଗ ଆବଶ୍ୟକତା ରହିଛି ଏବଂ ଏଥିରୁ ସରକାରୀ କ୍ଷେତ୍ରରେ ପାଞ୍ଚ ହଜାର କୋଟି ଟଙ୍କା ଏବଂ ଅନ୍ୟାନ୍ୟ ସମସ୍ତ ଘରୋଇ କ୍ଷେତ୍ର ଦ୍ୱାରାବିନିଯୋଗ କରିବାର ଆବଶ୍ୟକତା ରହିଛି ବୋଲି କୁହାଯାଇଛି ।
